Проста з’ехаць і прыехаць не выпадае, бо жыццё чалавечае ўвогуле кароткае, а дарослае і свядомае — кароткае зусім. І таму адны блюзнераць (узгадаем песню, якую афіцыйныя СМІ перад прэзідэнцкімі выбарамі пераўтварылі амаль што ў гімн), што Саша застанецца з намі, а іншым не застаецца нічога, як пасыпаць галаву попелам: Саша сыдзе разам з намі. З тым пакаленнем, якое пасля краху камунізму абірала сваю будучыню. І абрала ў асобе дырэктара саўгаса.